Likumprojekta "Grozījumi Korupcijas novēršanas un apkarošanas biroja likums" sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | **Pamatojums:** | **Ministru prezidenta 2017.gada 21.februāra rezolūcija Nr.18/TA-314**, ar kuru lūgts izvērtēt Valsts kancelejas Juridiskā departamenta atzinumā norādīto un attiecīgi precizēt tiesību akta projektu.**Valsts kancelejas Juridiskā departamenta 2017.gada 17.februāra atzinums Nr.91/TA-314** “Par Ministru kabineta noteikumu projektu “Kārtība, kādā izveido komisiju, lai izvērtētu iemeslus Korupcijas novēršanas un apkarošanas biroja priekšnieka atbrīvošanai no amata”.**2015.gada 14.oktobrī Ekonomiskās sadarbības un attīstības organizācijas (ESAO) Kukuļošanas apkarošanas starptautiskajos biznesa darījumos darba grupā apstiprinātā 2.fāzes novērtējuma ziņojums** attiecībā uz Konvencijas par ārvalstu amatpersonu kukuļošanas apkarošanu starptautiskajos biznesa darījumos ieviešanu Latvijā[[1]](#footnote-1) ietvertās rekomendācijas attiecībā uz :1) efektīvu ārvalstu kukuļošanas gadījumu novēršanu un atklāšanas nodrošināšanu (1.rekomendācijas a) apakšpunkta (ii) punkts, attiecībā uz Korupcijas novēršanas un apkarošanas biroja priekšnieka iecelšanu un atbrīvošanu no amata;2) efektīvu ārvalstu kukuļošanas gadījumu un saistīto pārkāpumu izmeklēšanas, kriminālvajāšanas un sodīšanas nodrošināšanu 10.rekomendācija**2015. gada 14. aprīļa Eiropas Padomes Pretkorupcijas starpvalstu grupas (GRECO) IV novērtēšanas kārtas atbilstības novērtējuma ziņojums** par Korupcijas novēršanu attiecībā uz parlamenta deputātiem, tiesnešiem un prokuroriem[[2]](#footnote-2),attiecībā uz I Rekomendācijas izpildi, no kuras izriet nepieciešamība veikt pasākumus Korupcijas novēršanas un apkarošanas biroja (KNAB) neatkarības stiprināšanai, lai nodrošinātu, ka tas spēj veikt savas funkcijas neatkarīgi un objektīvi.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašreizējā situācija un problēmas attiecībā uz Korupcijas novēršanas un apkarošanas Biroja priekšnieka atbrīvošanu no amata :Ekonomiskās sadarbības un attīstības organizācijas (ESAO) Kukuļošanas apkarošanas starptautiskajos biznesa darījumos darba grupā 14.oktobrī tika apstiprināts 2.fāzes novērtējuma ziņojums par Latviju (turpmāk tekstā - 2.fāzes novērtējuma ziņojums). Ziņojumā ietvertas rekomendācijas, kas Latvijai būtu veicamas, lai pilnveidotu savu politiku un tās īstenošanu jautājumos, kas skar starptautisko kukuļdošanu un korupcijas novēršanas un apkarošanas politiku kopumā. No minētā ziņojuma izriet, ka:Spēkā esošais regulējums attiecībā uz Korupcijas novēršanas un apkarošanas biroja darbības tiesisko ietvaru un minētā regulējuma piemērošana praksē pilnībā nenodrošina Ekonomiskās sadarbības un attīstības organizācijas Konvencijas par ārvalstu amatpersonu kukuļošanas apkarošanu starptautiskajos biznesa darījumos 5.panta izpildi, kas nosaka, ka ārvalstu amatpersonu kukuļošanas gadījumu izmeklēšanu un kriminālvajāšanu nedrīkst ietekmēt apsvērumi, kas saistīti ar valsts ekonomiskajām interesēm, iespējamo ietekmi uz attiecībām ar citu valsti vai iesaistīto fizisko vai juridisko personu identitāti.nepieciešams pilnveidot KNAB priekšnieka atbrīvošanas no amata procedūru, precizējot atbrīvošanas tiesiskos pamatus, komisijas izveidošanas nosacījumus Biroja priekšnieka atbrīvošanai, kā arī Korupcijas novēršanas un apkarošanas biroja likumā nosakot, ka Biroja priekšnieka atbrīvošana ir iespējam tikai uz pamatotiem iemesliem ar komisijas atļauju.Spēkā esošais regulējums:Ir veikti likuma grozījumi (Latvijas vēstnesis 2016, 57.nr.), ar kuriem būtiski ir uzlabots regulējums, kas bija spēkā GRECO un ESAO rekomendāciju izteikšanas brīdī, taču, ņemot vērā, ka šie grozījumi vairāku jautājumu regulējuma noteikšanu deleģē Ministru kabinetam, tajā skaitā izdodot noteikumus par kārtību, kādā KNAB priekšnieks atbrīvojams no amata, rekomendāciju izpilde var būt pabeigta un pilnīga tikai tad, kad stāsies spēkā arī normatīvie akti, kas izriet no deleģējuma.KNAB ir izstrādājis noteikumu projektu “Kārtība, kādā izveido komisiju, lai izvērtētu iemeslus Korupcijas novēršanas un apkarošanas biroja priekšnieka atbrīvošanai no amata” (VSS-1167), to pēc ilgstoša saskaņošanas procesa ar ieinteresētajām institūcijām panācis ar tām vienošanos par visu izteikto iebildumu saskaņošanu un iesniedzis izskatīt Ministru kabinetā. Ar Ministru prezidenta 2017.gada 21.februāra rezolūcija Nr.18/TA-314, ir uzdots KNAB izvērtēt Valsts kancelejas Juridiskā departamenta atzinumā norādīto un attiecīgi precizēt tiesību akta projektu, savukārt Valsts kancelejas Juridiskā departamenta 2017.gada 17.februāra atzinumā Nr.91/TA-314 “Par Ministru kabineta noteikumu projektu “Kārtība, kādā izveido komisiju, lai izvērtētu iemeslus Korupcijas novēršanas un apkarošanas biroja priekšnieka atbrīvošanai no amata” ir norādīts, ka noteikumu projektā ietvertais regulējums ir par plašu attiecībā pret likumā doto deleģējumu, proti, noteikumi nosaka ne tikai komisijas izveidošanas kārtību, bet arī tās darbības principus un lēmumu pieņemšanas noteikumus. Ja noteikumu projekts tiktu sašaurināts līdz deleģējumam noteikt tikai komisijas izveidošanas kārtību, paliktu nenoregulēti komisijas darbības principi un lēmumu pieņemšanas noteikumi, kas iepriekšējā regulējumā (lai gan ar tieši tādu pašu deleģējumu, noteikti tikai komisijas izveidošanas kārtību), t.i. Ministru kabineta 2007.gada 27.novembra noteikumos Nr.818 "Kārtība, kādā izveidojama komisija, lai izvērtētu iemeslus Korupcijas novēršanas un apkarošanas biroja priekšnieka atbrīvošanai no amata", tika noteikts. Līdz ar to ir secināms, ka, lai nodrošinātu tiesisko noteiktību normatīvajā regulējumā un lai Ministru kabineta noteikumu ietvaros noteiktu arī komisijas darbības principus un lēmumu pieņemšanas noteikumus, nepieciešams paplašināt likuma 4.panta desmitajā daļā doto deleģējumu Ministru kabinetam.Likumprojekta būtība:Ar likumprojektu tiek paplašināts deleģējums Ministru kabinetam, nosakot, ka Ministru kabinets nosaka kārtību, kādā izveido komisiju, lai izvērtētu iemeslus Biroja priekšnieka atbrīvošanai no amata, komisijas darbības principus un lēmumu pieņemšanas noteikumus. |
| 3. | Projekta izstrādē iesaistītās institūcijas | KNAB |
| 4. | Cita informācija | Minētais likumprojekts daļēji nodrošina Ministru prezidenta 2014. gada 17. janvāra rīkojuma Nr. 12 "Par darba grupu Korupcijas novēršanas un apkarošanas biroja likuma regulējuma pilnveidošanai" dotā uzdevuma izpildi un ir vērsts uz ESAO un GRECO rekomendāciju ieviešanu. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojektā paredzētās izmaiņas attiecas uz KNAB priekšnieku un likumā noteiktās komisijas locekļiem. |
| 2. | Tiesiskā regulējuma ietekme uz tautsaimniecību un administratīvo slogu | Likumprojektā paredzētajam regulējumam nav tiešas ietekmes uz tautsaimniecību un administratīvo slogu. Tomēr ES iekšlietu komisāre S. Malstrēma norāda: "Korupcija grauj pilsoņu uzticību demokrātiskām iestādēm un tiesiskumam, tā kaitē Eiropas ekonomikai un atņem valstīm nodokļu ieņēmumus, kuri visām valstīm ir ļoti nepieciešami."Administratīvais slogs attiecībā uz biroja priekšnieka atbrīvošanas no amata procesu, jo tiesiskais regulējums nemaina tiesības un pienākumus, kā arī veicamās darbības  |
| 3. | Administratīvo izmaksu monetārs novērtējums | Likumprojektā paredzēto izmaiņu īstenošananeparedz administratīvo izmaksu palielināšanu |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Likumprojekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Nepieciešami sagatavot jaunus Ministru kabineta noteikumus ”Kārtību, kādā izveido komisiju, lai izvērtētu iemeslus Biroja priekšnieka atbrīvošanai no amata, komisijas darbības principus un lēmumu pieņemšanas”, lai nodrošinātu likumprojekta 4.panta desmitajā daļā ietvertā deleģējuma izpildi Ministru kabinetam. |
| 2. | Atbildīgā institūcija | Korupcijas novēršanas un apkarošanas birojs. |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | 2015. gada 14. aprīļa Eiropas Padomes Pretkorupcijas starpvalstu grupas (GRECO) IV novērtēšanas kārtas atbilstības novērtējuma ziņojuma ieviešana.Saskaņā ar GRECO IV novērtējuma ziņojumu GRECO ir pieņēmusi lēmumu piemērot 32. noteikumu par dalībniekiem, kuru darbībā ir konstatēta neatbilstība savstarpējā novērtēšanas ziņojumā iekļautajām rekomendācijām, un aicina Latvijas delegācijas vadītāju pēc iespējas ātrāk, bet ne vēlāk kā līdz 2015. gada 30. septembrim iesniegt ziņojumu par veiktajiem pasākumiem neīstenoto rekomendāciju īstenošanā (t. i., I, II, III, V, VI, VII, IX, X, XI, XII, XIII un XIV rekomendācija). |
| 2. | Citas starptautiskās saistības | Saistības, kas izriet no Ekonomiskās sadarbības un attīstības organizācijas Konvencijas par ārvalstu amatpersonu kukuļošanas apkarošanu starptautiskajos biznesa darījumos 2013. gada 15. oktobrī ESAO Padomes apstiprinātā Latvijas iestāšanās sarunu „Ceļa karte”.Ekonomiskās sadarbības un attīstības organizācijas (ESAO) Kukuļošanas apkarošanas starptautiskajos biznesa darījumos darba grupas decembra plenārsēdes laikā, kas notiks š.g. 8.-11.decembrī, Latvijai ir jāatskaitās par progresu attiecībā uz izvirzīto rekomendāciju ieviešanu. |
| 3. | Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Likumprojekts tiks izsludināts Valsts sekretāru sanāksmē, kur par to varēs izteikt viedokļus, iebildumus un priekšlikumus visas ieinteresētās personas. |
| 2. | Sabiedrības līdzdalība projekta izstrādē | Likumprojekta izstrādes procesā sabiedrības līdzdalība nav notikusi. |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Likumprojektā paredzētās izmaiņas nodrošinās KNAB |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Biroja funkcijas un uzdevumi, kā arī institucionālā struktūra vai cilvēkresursi ar likumprojektu netiek ietekmēti. Likumprojekts neparedz veidot jaunas institūcijas, likvidēt vai reorganizēt esošās institūcijas |
| 3. | Cita informācija | Nav |

Ministru prezidents Māris Kučinskis

Vizē:

KNAB priekšnieka p.i. Ilze Jurča

04.04.2017.

1292

Strīķeris 67356168

alvils.strikeris@knab.gov.lv

1. <http://www.oecd.org/corruption/anti-bribery/Latvia-Phase-2-Report-ENG.pdf> [↑](#footnote-ref-1)
2. [http://www.coe.int/t/dghl/monitoring/greco/evaluations/round4/RC4/GrecoRC4(2015)2\_Latvia\_LV.pdf](http://www.coe.int/t/dghl/monitoring/greco/evaluations/round4/RC4/GrecoRC4%282015%292_Latvia_LV.pdf) [↑](#footnote-ref-2)